GALERIE FOTO National Geographic! Fotbalist din România convocat la naționala din Africa pentru amicale în Asia cu selecționate din America și Oceania
Ibrahima Sory Conte de la UTA Arad este om de bază pentru Guineea.
Fundașul central Ibrahima Sory Conte (27 de ani) de la UTA Arad a fost convocat la naționala Guineei pentru două partide de pregătire din această lună.
Astfel, africanii vor juca în Arabia Saudită mai întâi cu Vanuatu, țară insulară din Oceania (21 martie, pe "King Abdullah Sports City" din Jeddah), și apoi cu Insulele Bermude, arhipelagul din Oceanul Atlantic care geografic aparține de America de Nord (25 martie, pe același stadion saudit).
Ibrahima Conte, titular la UTA în acest sezon
Ibrahima Conte, om de bază pentru Guineea, are peste 20 de selecții la națională și a ajuns la UTA în toamna anului trecut, după ce jucase sezoane bune la Lorient și Chamois Niortais, în Ligue 2 din Franța.
În această ediție din Superligă, fundașul central a bifat 15 meciuri la UTA Arad, toate ca titular.
Urmăriți SPORT.RO și pe Google News